टाटा समूह कें चेयरमैन रतन टाटा लंदन केर प्रतिष्ठित कैंब्रिज विश्वविद्यालय कें डॉक्टर ऑफ लॉ मानक डिग्री लेल नामांकित कएल गेल छन्हि। ७२ वर्षीय रतन टाटा सहित आठ गोटे कें रिजेंट हाउस के लेल नामांकित कएल गेल छन्हि। रिजेंट हाउस विश्वविद्यालय केर प्रबंधन समिति कें कहल जाइत छैक। रिजेंट हाउस मे विश्वविद्यालय, कॉलेज आर विभागक सभसं बेसी शैक्षणिक आर तद्संबंधी सदस्यगण काज करैत छथि। एहि मे ३००० सं बेसी सदस्य छथि। 